Държавен вестник, бр. 97, 2019 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  97
като може да се приложат едновременно два 
от начините по чл. 33, т. 1 – 4.
(3) Конкурсната комисия определя с какъв 
коефициент – 3, 4 или 5, се умножава резул-
татът на кандидатите, получен при прилагане 
на начина по чл. 33 и при интервюто, като 
взема предвид тяхната относителна тежест при 
преценката на качествата на кандидатите за 
заемане на конкурсната длъжност. Комисията 
е длъжна не по-късно от 24 часа преди датата 
на провеждането на децентрализирания етап 
на конкурса да обяви на интернет страницата 
си системата за определяне на резултатите. 
Преди да започне провеждането на децентра-
лизирания етап на конкурса, комисията отново 
обявява на всички участници системата за 
определяне на резултатите.
(4) Продължителността на провеждането 
на всеки конкретен начин се определя от 
конкурсната комисия, като началото и краят 
се обявяват от председателя на комисията.
Чл. 35. (1) Конкурсната комисия осигуря-
ва листове, които са подпечатани с печата 
на администрацията, в която е конкурсната 
длъжност, за решаването на теста, или за 
написването на писмената разработка или за 
провеждане на практическия изпит. Писмени-
те работи се поставят в плик – голям формат, 
а в плик – малък формат, всеки кандидат 
запечатва попълнен формуляр със своето име. 
(2) Отварянето на плика – малък формат, 
става, след като тестът или писмената разра-
ботка са оценени от проверяващите, и срещу 
името на кандидата се отбелязва резултатът.
Чл. 36. (1) Когато децентрализираният етап 
на конкурса се провежда по начина, който е 
посочен в чл. 33, т. 1, кандидатите решават 
тест, който включва въпроси, свързани с 
устройството и функционирането на админи-
страцията, в която е конкурсната длъжност, и 
с професионалната област на длъжността. Чрез 
теста се цели да бъдат проверени знанията и 
уменията на всеки кандидат да се справя със 
задачи, които са свързани със задълженията 
на съответната длъжност.
(2) Конкурсната комисия изготвя три раз-
лични варианта на тест със затворени въпроси 
с един възможен верен отговор.
(3) Конкурсната комисия взема решение 
за системата за определяне на резултатите и 
минималния резултат, при който кандидатът 
се счита за успешно издържал теста, които се 
обявяват на участниците преди започването 
на децентрализирания етап на конкурса.
(4) След обявяване на началото на провеж-
дането на децентрализирания етап на конкурса 
един от кандидатите изтегля чрез жребий 
един от вариантите на тест и го обявява на 
всички кандидати.
Чл. 37. (1) В зависимост от броя на явилите 
се кандидати комисията може да определи 
един или няколко от своите членове, които 
проверяват тестовете, съобразно одобрената 
система за определяне на резултатите. 
(2) Кандидатите, които са постигнали ре-
зултат над минималния, се уведомяват чрез 
писмено съобщение или чрез електронна 
поща, ако кандидатите са посочили такава, 
за датата, мястото и часа на провеждане на 
интервюто.
(3) Информирането по ал. 2 се извършва 
и в случай, че конкурсът се провежда чрез 
няколко от начините по чл. 33. 
Чл. 38. (1) При провеждане на децентрали-
зирания етап на конкурса по начина, който 
е посочен в чл. 33, т. 2, кандидатите разви-
ват писмена разработка по икономическа, 
културна, социална, управленска или друга 
тематика, която е свързана с изпълнението 
на конкретната длъжност.
(2) Конкурсната комисия подготвя три 
различни теми по обявената тематика и 
одобрява критериите за оценка на писмената 
разработка. Изборът на темата се извършва 
по реда на чл. 36, ал. 4.
(3) Писмените разработки се проверяват 
най-малко от двама от членовете на комисия-
та, които независимо един от друг преценяват 
представянето на кандидатите по 5-степенна 
скала. Оценката на всеки кандидат е средно-
аритметична от оценките на проверяващите.
(4) До участие в интервюто се допускат 
кандидати, чийто резултат от писмения из-
пит е най-малко „4“. Те се уведомяват чрез 
писмено съобщение или чрез електронна 
поща, ако кандидатите са посочили такава, 
за датата, мястото и часа на провеждането 
на интервюто.
Чл. 39. (1) При провеждане на децентрали-
зирания етап на конкурса по начина, който е 
посочен в чл. 33, т. 3, кандидатите представят 
концепция за стратегическо управление, с 
която се цели да се проверят уменията на 
кандидатите за стратегическо мислене – оп-
ределяне на мисия, визия, цели, действия и 
резултати, както и уменията за представяне 
и защита на концепцията.
(2) Изискванията към концепцията и крите-
риите за преценка се одобряват от комисията. 
(3) Всеки член на комисията се запознава 
с представените писмени концепции на кан-
дидатите и ги преценява по 5-степенна скала. 
Оценката на всеки кандидат е средноаритме-
тична от оценките на проверяващите.
(4) Кандидатите, чиито концепции са пре-
ценени като отговарящи на изискванията и 
са оценени с оценка не по-ниска от „4“, се 
допускат до защита на концепцията. 
(5) Защитата на концепцията се изразява в 
отговори на въпроси по темата на концепцията 
и на въпроси за определяне на степента, в ко-
ято кандидатът притежава компетентностите, 
необходими за изпълнението на длъжността. 
Всеки член на комисията преценява резул-
татите от защитата на концепцията на всеки 
кандидат по 5-степенна скала, като оценката 
на всеки кандидат е средноаритметична от 
оценките на членовете.